Παύλος Παυλίδης

Ο **Παύλος Παυλίδης** (Βρέμη, 13 Οκτωβρίου 1964) είναι Έλληνας μουσικός, στιχουργός και τραγουδοποιός. 

## Βιογραφία
Γεννήθηκε στις 13 Οκτωβρίου του 1964 στη Βρέμη μεγάλωσε στη Βέροια και ζει στην Αθήνα. Γνωστός στο ευρύ κοινό έγινε ως κιθαρίστας στη ροκ μπάντα Μωρά στη Φωτιά (1986 - 1988) και μετέπειτα ως frontman και στιχουργός στα Ξύλινα Σπαθιά (1993 - 2003). Από το 2004 ακολουθεί solo καριέρα και συνεργάστηκε με τους B-Movies μέχρι το 2020, οπότε και διαλύθηκαν. Σήμερα συνεργάζεται με την νέα του μπάντα, τους Hotel Alaska.

## Προσωπική ζωή
Οι γονείς του ήταν μετανάστες στη Γερμανία, ενώ ο ίδιος την επισκέπτεται συχνά. Πέρασε σημαντικό μέρος της ζωής του στο εξωτερικό και κυρίως στο Παρίσι και την Γενεύη.

## Καριέρα
### Μωρά στη Φωτιά
Στην Ελλάδα αρχίζει να δραστηριοποιείται σαν κιθαρίστας σε τραγούδια του Στέλιου "Σαλβαδόρ" Παπαϊωάννου, με το συγκρότημα Μωρά στη Φωτιά, την περίοδο 1986 - 1988, οπότε και αποχωρεί, μετά την ηχογράφηση και κυκλοφορία του πρώτου δίσκου "Μωρά στη Φωτιά", το 1987.

### Ξύλινα Σπαθιά
*Κύριο άρθρο: [[Ξύλινα Σπαθιά]]*

Δημιουργικότερη, ωστόσο, περίοδος στη ζωή του θεωρείται αυτή των Ξύλινων Σπαθιών, στα οποία συμμετείχε από το 1993 ως το 2003. Μεγαλύτερες εμπορικές επιτυχίες του με τα Ξύλινα Σπαθιά υπήρξαν τα τραγούδια: "Ο βασιλιάς της σκόνης", "Αδρεναλίνη" και "Λιωμένο παγωτό". 

### Παύλος Παυλίδης & B-Movies
Μετά την αποχώρηση από τα Ξύλινα Σπαθιά, ο Παυλίδης έφτιαξε το συγκρότημα τους B-Movies.   

Το 2004, κυκλοφόρησε ο πρώτος προσωπικός του δίσκος με τίτλο "Αφού λοιπόν ξεχάστηκα".   

Το 2006 κυκλοφορεί ο δίσκος «Άλλη μια μέρα» σε συνεργασία με τους B-movies.  

Το 2008, κυκλοφορεί το «Live στο θέατρο Απόλλων», μαζί με τους B-Movies. Το καλοκαίρι του 2009, κυκλοφορεί το DVD "REC", το οποίο περιέχει ένα ντοκιμαντέρ 72 λεπτών γύρω από τα τραγούδια των προσωπικών δίσκων του, της μουσικής του καριέρας και των παραστάσεων στη Σύρο, δώδεκα τραγούδια από τις παραστάσεις στο θέατρο Απόλλων και ένα audio CD με τραγούδια από τους προσωπικούς του δίσκους σε διαφορετικές εκτελέσεις και μία ακουστική εκτέλεση του «Τροφή για τα θηρία».   

Το 2010 κυκλοφορεί ο δίσκος «Αυτό το πλοίο που όλο φτάνει».   

Το 2013, κυκλοφορεί ο δίσκος «Ιστορίες που ίσως έχουν συμβεί» και το 2015 επιστρέφει με τον δίσκο «Στον διπλανό ουρανό».   

Τον Απρίλιο του 2016 κυκλοφόρησε η δισκογραφική δημιουργία με τίτλο «Μια πυρκαγιά σ' ένα σπιρτόκουτο».  

Το 2021 κυκλοφόρησε τον δίσκο «Μαύρο Κουτί» με 9 καινούργια κομμάτια.  

Το 2023 κυκλοφόρησε τον δίσκο «Πέρα Από Την Θάλασσα» σε διασκευές πάνω στο έργο του Γιάννη Μαρκόπουλου.   

Το 2024, κυκλοφόρησε τον δίσκο «Μπρακαλεόνε».

### Παύλος Παυλίδης & Hotel Alaska
Το 2020 πραγματοποίησε συναυλιες με τον Φώτη Σιώτα, ενώ για τα επόμενα χρόνια συνεργάστηκε με τους Hotel Alaska.

### Βιβλιογραφία
Το 2024 εκδόθηκε η πρώτη του ποιητική συλλογή.

* 

## Δισκογραφία
### Μωρά στη Φωτιά
* Μωρά στη Φωτιά, 1987

### Ξύλινα Σπαθιά
* Ξεσσαλονίκη, 1993 
* Πέρα απ' τις πόλεις της ασφάλτου, 1995 
* Μια ματιά σαν βροχή, 1997 
* Τροφή για τα θηρία, 1999 
* Ένας κύκλος στον αέρα, 2000
* Live, 2003
* The Best Of, 2005

### Παύλος Παυλίδης
* Αφού Λοιπόν Ξεχάστηκα, 2004
* Άλλη Μια Μέρα, 2006
* Live στο Θέατρο Απόλλων, 2008
* Αυτό Το Πλοίο Που Όλο Φτάνει, 2010
* Ιστορίες Που Ίσως Έχουν Συμβεί, 2013
* Στον Διπλανό Ουρανό, 2015
* Μια Πυρκαγιά Σ' Ένα Σπιρτόκουτο, 2016
* Μαύρο Κουτί, 2021
* Πέρα Από Την Θάλασσα, 2023
*Μπρανκαλεόνε, 2024

### Συμμετοχές
* Γιώργος Χριστιανάκης - Ο θυρωρός, 2001
* Viton & Stel - Wooden Swordz, 2004
* Θέρος, 2005
* Νίκος Ζούδιαρης - Για ποιο ταξίδι μου μιλάς, 2007
* Mad Max, 2008
* Ορφέας Περίδης - Live & με τους φίλους του, 2009
* Γιαν Βαν - Κακό Ποίημα, 2019

## Παραπομπές


## Συνεντεύξεις
* «Η απουσία του λόγου είναι και λίγο ευεργετική»
* «Τα τελευταία χρόνια προσπαθώ να εντρυφήσω στο ερωτικό τραγούδι »

## Δείτε επίσης
*Ξύλινα Σπαθιά

Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες τραγουδοποιοί
Κατηγορία:Έλληνες κιθαρίστες
Κατηγορία:Έλληνες μουσικοί
Κατηγορία:Έλληνες ροκ μουσικοί